Blaze7451/Wiki-th-20250601 huggingface dataset:
จับ (แก้ความกำกวม)

จับ อาจหมายถึง- กริยา
** สัมผัส, อาการที่ใช้มือแตะต้องสิ่งใดสิ่งหนึ่ง ตลอดจนกำไว้ ยึดไว้; เกาะ เช่น นกจับคอน
** การจับตัว (ฟิสิกส์), ติด เช่น เขม่าจับก้นหม้อ
** คราส, กินหรือกลืน ในความว่า คราสจับดวงอาทิตย์หรือดวงจันทร์
** การเริ่ม, เริ่ม เช่น จับเรื่องตั้งแต่ตอนนั้นไป
** การรวมตัว, จับกลุ่ม, รวมกันเป็นหมู่
** การจับตา
*** ถูกตา, เหมาะตา, เป็นที่พอตา
*** คอยเฝ้าสังเกต, จ้องระวังระไว
** การจับผิด, จับความผิดของผู้อื่น, สรรหาเอาผิดจนได้
** การจับเวลา, ดูเวลาที่ใช้ในการทำสิ่งใดสิ่งหนึ่งเช่นในการแข่งขันกีฬา, ดูเวลาให้ตรงตามที่กำหนด
** การจับจ่าย, ใช้เงินซื้อหา, มักใช้เข้าคู่กับคำ ใช้สอย เป็น จับจ่ายใช้สอย- กฎหมาย
** การจับ, เกาะกุมตัวไว้ไม่ให้หนี เช่น จับผู้ร้าย, (กฎ) เกาะกุมตัวไว้โดยเจ้าพนักงานผู้มีอำนาจตามกฎหมาย, จับกุม ก็ว่า
** จับตาย, จับตัวมาให้ได้ แม้ว่าจะต้องทำให้ตาย
** จับเป็น, จับตัวมาให้ได้ โดยไม่ทำให้ตาย
** การจับจอง, เข้าครอบครองที่ดินสาธารณะไว้เพื่อตน- การแพทย์
** จับไข้, อาการที่เป็นไข้ เรียกว่า จับไข้
** จับสั่น, ชื่อไข้ที่เกิดเพราะถูกยุงก้นปล่องที่มีเชื้อมาลาเรียกัด มีอาการหนาวและสั่น, ไข้จับสั่น หรือ ไข้มาลาเรีย ก็เรียก (อังกฤษ: malaria fever, malaria, paludism)
** จับหืด, อาการที่คนกำลังหอบหายใจไม่ทันเนื่องจากหืดกำเริบ
** การจับเส้น
*** บีบนวดเพื่อให้กล้ามเนื้อคลายตัว
*** โดยปริยายหมายถึงรู้จักเอาใจผู้ที่จะให้ผลประโยชน์แก่ตน
** จับโปง, ลมที่ทำให้ปวดเมื่อยตามข้อต่าง ๆ- วัฒนธรรม ความเชื่อ
** จับมือ
*** การจับมือ (ทักทาย), ทักทายตามธรรมเนียมตะวันตกโดยบุคคล 2 คน ประสานมือขวาของกันและกันแล้วเขย่า
*** การจับมือ (นาฏศิลป์), เรียกอาการที่ครูสอนโดยจับมือผู้เริ่มเรียนให้ทำตามในการสอนบางวิชาเช่น ฟ้อนรำ ดนตรี หรืองานฝีมือบางอย่าง เช่น จับมือรำ, จับมือตีระนาด
*** โดยปริยายหมายถึงร่วมมือกัน เช่น ชาวบ้านจับมือกันพัฒนาแหล่งน้ำ
** การจับยาม, นับยามตามหลักยามสามตา (ตรีเนตร) โดยนับตามหลัก 3 หลัก คือ อาทิตย์ จันทร์ อังคาร เวียนกันไป โดยนับขึ้นต้นที่อาทิตย์ ถ้าวันจับยามเป็นวันข้างขึ้น ให้นับเวียนขวาจากอาทิตย์ไปยังจันทร์และอังคาร ถ้าวันจับยามเป็นวันข้างแรม ให้นับเวียนซ้ายจากอาทิตย์ไปยังอังคารและจันทร์ แล้วทำนายตามตำรา.
** จับระบำ
*** กระบวนรำท่าต่าง ๆ
*** เริ่มฟ้อนรำ
** จับลมปราณ, วิธีกำหนดดูความคล่องของลมหายใจเข้าออกว่าฤกษ์ดีหรือฤกษ์ร้าย
** จับลิงหัวค่ำ, การเล่นเรื่องเบ็ดเตล็ดก่อนจะเล่นเรื่องที่แสดงจริงเพื่อเรียกคนดูเช่นในการเล่นหนังตะลุง หนังใหญ่ หรือโขน
** จับปิ้ง, เครื่องปิดของลับของเด็กหญิง ทำด้วยเงิน ทอง หรือนาก เป็นต้น, กระจับปิ้ง จะปิ้ง ตะปิ้ง หรือ ตับปิ้ง ก็เรียก
** จับยี่กี, การเล่นพนันของจีนชนิดหนึ่ง มีไพ่ทำด้วยไม้แผ่นบาง ๆ รูปสี่เหลี่ยมผืนผ้า 12 แผ่น- ของกิน
** กิริยาที่ทำขนมจีนให้เป็นหัว ๆ เรียกว่าจับขนมจีน, ลักษณนามของขนมจีนว่า จับ หรือ หัว เช่น ขนมจีน 5 จับ หรือ ขนมจีน 5 หัว
** จับกิ้ม, ชื่อขนมของจีนชนิดหนึ่ง มี 10 อย่าง เช่น ฟักเชื่อม ถั่วตัด งาตัดข้าวพอง มักใช้เป็นของไหว้เจ้า
** จับฉ่าย
*** ชื่ออาหารอย่างจีนชนิดหนึ่งที่ใส่ผักหลาย ๆ อย่าง
*** ภาษาปากหมายถึง ของต่าง ๆ ที่ปะปนกันไม่เป็นสำรับ ไม่เป็นชุด- คน
** จับกัง, กรรมกร, ผู้ใช้แรงงาน, ใช้เรียกผู้รับจ้างทำงานต่าง ๆ- อื่น ๆ
** การจับเขม่า, เอาเขม่าผสมน้ำมันตานีเป็นต้นทาไรผมให้ดำ
** การจับใจความ, เข้าใจความหมาย, จับความ ก็ว่า
** จับเจ่า, หงอยเหงา, หงอยก๋อย
** จับเชิง, ตกปลอกช้าง, ล่ามเท้าช้าง
** จับเจี๋ยว, หม้อดินเล็ก ๆ มีพวยและที่จับสำหรับต้มน้ำ
แวเธ่อร์ระทม

แวเธ่อร์ระทม (The Sorrows of Young Werther; Die Leiden des jungen Werthers) เป็นนวนิยายจดหมายและอาจถือได้ว่าเป็นนวนิยายอัตชีวประวัติของโยฮันน์ วอล์ฟกัง ฟอน เกอเทอ ตีพิมพ์ครั้งแรกในปี ค.ศ. 1774 ฉบับแก้ไขปรับปรุงของนวนิยายถูกตีพิมพ์ในปี ค.ศ. 1787 แวร์เธ่อร์เป็นนวนิยายชิ้นสำคัญในช่วง "พายุและแรงอารมณ์" (Sturm und Drang) ในวรรณกรรมเยอรมัน และมีอิทธิพลต่อการเคลื่อนไหววรรณกรรมโรแมนติกในสมัยหลังเป็นอย่างมาก
หนังสือดังกล่าวได้ทำให้เกอเทอเป็นหนึ่งในผู้มีชื่อเสียงด้านวรรณกรรมระหว่างประเทศคนแรก ๆ ของโลก และได้ทำให้การเดินทางเยือนไวมาร์ของชายหนุ่มที่มายังยุโรปเพียงลำพังนั้นเป็นสิ่งที่ยึดถือกันมาก

**โครงเรื่อง**
เนื้อหาส่วนใหญ่ของแวเธ่อร์ระทมนั้นเป็นรูปแบบของการรวบรวมจดหมายที่เขียนขึ้นโดยแวเธ่อร์ ศิลปินหนุ่มผู้อ่อนไหวสูงและอารมณ์ใคร่รุนแรง โดยส่งถึงเพื่อนของเขา วิลเฮล์ม
ในจดหมายเหล่านี้ แวเธ่อร์ได้เล่าเรื่องราวอย่างละเอียดถึงการอาศัยอยู่ในหมู่บ้านที่ไม่มีอยู่จริง ชื่อ วาฮ์ลไฮม์ (ซึ่งมีพื้นฐานมาจากเมืองการ์เบนไฮม์ ใกล้กับเว็ทซลาร์) เขารู้สึกหลงใหลกับวิถีชีวิตอันเรียบง่ายของชาวนาในหมู่บ้านแห่งนั้น และยังพบกับลอทเตอ หญิงสาวงดงามผู้ต้องเลี้ยงดูบรรดาพี่น้องหลังจากแม่ของเธอเสียชีวิต ถึงแม้ว่าจะรู้ก่อนหน้าแล้วว่าชาร์ลอตเตอจะหมั้นหมายกับชายนามอัลเบิร์ตเรียบร้อยแล้ว ซึ่งมีอายุมากกว่าเธอถึง 11 ปี แต่แวเธ่อร์ก็ยังตกหลุมรักเธอ
ถึงแม้ว่าจะรู้สึกเจ็บปวดที่เกิดแก่แวเธ่อร์ เขาได้ใช้ชีวิตอีกหลายเดือนต่อมาพัฒนาความสัมพันธ์อันใกล้ชิดระหว่างทั้งสอง ความเจ็บปวดของเขารุนแรงขึ้นจนกระทั่งเขาถูกบีบให้ออกจากหมู่บ้านและเดินทางไปยังไวมาร์ และขณะที่เขาไม่อยู่นั้น เขาได้ทำความรู้จักกับฟรอยไลน์ ฟอน เบ เขารู้สึกอับอายอย่างมากเมื่อเขาไม่สนใจไปเยี่ยมเพื่อนในวันที่บรรดาชนชั้นสูงทั้งหมดมักจะจัดการชุมนุมขึ้นที่นั้น เขาเดินทางกลับมายังวาฮ์ลไฮม์หลังจากนั้น ที่ซึ่งเขารู้สึกทุกข์ทรมานยิ่งกว่าที่เคยเป็นมาก่อน ซึ่งบางส่วนเป็นเพราะลอทเทอและอัลเบิร์ตสมรสกันแล้ว ทุกวันเป็นเครื่องเตือนใจอันทุกข์ระทมว่าลอทเทอจะไม่ตอบรับรักของเขาได้อีก เนื่องจากสงสารเพื่อนของเธอและเคารพในตัวสามี ลอทเทอจึงตัดสินใจว่าแวเธ่อร์จะต้องไม่มาเยี่ยมเธอบ่อยครั้งอีกต่อไป เขาได้มาเยี่ยมเธอเป็นครั้งสุดท้าย และทั้งสองนั้นถูกเอาชนะโดยอารมณ์หลังจากแวเธ่อร์ท่องจำบางส่วนของ "ออสเซียน"
แวเธ่อร์ได้รับรู้แล้วก่อนหน้านี้ว่าหนึ่งในสามคน ลอทเทอ อัลเบิร์ตหรือแวเธ่อร์เอง จะต้องตาย เนื่องจากไม่อาจทำร้ายผู้อื่นหรือคิดฆาตกรรมอย่างจริงจัง แวเธ่อร์จึงมองไม่เห็นทางอื่นนอกจากฆ่าตัวตาย หลังจากเขียนจดหมายลาตาย (ซึ่งถูกพบในภายหลังที่เขาฆ่าตัวตายแล้ว) เขาเขียนถึงอัลเบิร์ตโดยร้องขอปืนพกสองกระบอก โดยเสแสร้งว่าเขากำลังออกเดินทางผจญภัย ลอทเทอตอบรับคำร้องขอและส่งปืนพกมาสองกระบอก จากนั้นแวเธ่อร์จึงได้ยิงตัวตายที่หัว แต่ยังไม่ตายจนกระทั่งอีก 12 ชั่วโมงต่อมา ร่างของเขาถูกฝังอยู่ใต้ต้นลินเดน อันเป็นต้นไม้ที่เขามักจะกล่าวถึงบ่อย ๆ ในจดหมาย และงานศพไม่มีพระ อัลเบิร์ต หรือลอทเทอที่เขารักเข้าร่วมเลย

**อ้างอิง**
หมวดหมู่:ศิลปะจินตนิยม
หมวดหมู่:วรรณกรรมภาษาเยอรมัน
หมวดหมู่:วรรณกรรมในปี พ.ศ. 2317
หมวดหมู่:ตัวละครที่ฆ่าตัวตาย
แผนที่เฉพาะเรื่อง

ไฟล์:Halley compass variations 1702.jpg|thumb|แผนที่เฉพาะเรื่อง ของเอดมอนด์ แฮลลีย์
แผนที่เฉพาะเรื่อง (thematic map) เป็นแผนที่ที่แสดงเฉพาะสิ่งที่สนใจในบริเวณพื้นที่ภูมิศาสตร์ที่สนใจ แผนที่นี้สามารถแสดงลักษณะต่างๆ เช่น การเมือง วัฒนธรรม เศรษฐกิจ การเกษตร หรือลักษณะเฉพาะของเมือง เช่น เขตการปกครอง หรือ ความหนาแน่นของประชากร

**อ้างอิง**

**แหล่งข้อมูลอื่น**
  แผนที่เฉพาะเรื่อง กรมทรัพยากรธรณี ประเทศไทย
หมวดหมู่:แผนที่
สุสานแห่งฮาลิคาร์นัสเซิส

สุสานแห่งฮาลิคาร์นัสเซิส หรือ สุสานแห่งโมโซลูส (The Mausoleum at Halicarnassus, Tomb of Mausolus, กรีก: Μαυσωλεῖον τῆς Ἁλικαρνασσοῦ) เป็นสุสานขนาดใหญ่ของกษัตริย์โมโซลูสแห่งลิเชีย ในเอเชียไมเนอร์ จัดเป็นหนึ่งในเจ็ดสิ่งมหัศจรรย์ของโลก เป็นเจ็ดสิ่งมหัศจรรย์ของโลกยุคโบราณ
สุสานแห่งฮาลิคาร์นัสเซิส ตั้งอยู่ที่ฮาลิคาร์นัสเซิส ประเทศตุรกี ในปัจจุบัน สร้างขึ้นโดยราชินี  อาเตมีสเซีย  หลังการสวรรคตของพระสวามี สร้างขึ้นระหว่าง 353-350 ปีก่อนคริสต์ศักราช  สร้างขึ้นมาจากหินอ่อนในระหว่างปี ค.ศ. 156-190 ในรูปแบบสถาปัตยกรรมกรีกโบราณ มีบันทึกไว้ว่า มีขนาดสูงถึง 140 ฟุต ฐานโดยรอบยาวถึง 460 ฟุต บนยอดสุดเป็นพื้นเหลี่ยมเล็กกว่าฐานล่าง ได้ปั้นเป็นรูปราชรถและม้า 1 ชุด กำลังวิ่ง และมีกษัตริย์และพระมเหสีประทับยืนอยู่บนราชรถม้า ประกอบด้วยลวดลายสวยงามมาก 
สุสานแห่งฮาลิคาร์นัสเซิส พังทลายลงด้วยเหตุแผ่นดินไหวครั้งใหญ่ในคริสต์ศตวรรษที่ 12-13 ปัจจุบันจึงเหลือแต่เพียงซากชิ้นส่วน และชิ้นส่วนบางอย่างถูกเก็บรักษาไว้ที่ บริติช มิวเซียม ในประเทศอังกฤษ

**อ้างอิง**

**แหล่งข้อมูลอื่น**
  The Mausoleum of Halicarnassus date=2009-09-29 
หมวดหมู่:เจ็ดสิ่งมหัศจรรย์ของโลก
หมวดหมู่:ประติมากรรมกรีกโบราณ
หมวดหมู่:สิ่งก่อสร้างในศตวรรษที่ 4 ก่อนคริสตกาล
หมวดหมู่:โบราณสถานกรีกในประเทศตุรกี
หมวดหมู่:ลิเชีย
ตัวรับรู้สิ่งใกล้เคียง

ตัวรับรู้สิ่งใกล้เคียงด้วยรังสีใต้แดง(อินฟราเรด)
ตัวรับรู้สิ่งใกล้เคียง (proximity sensor) คือ ตัวรับรู้ (sensor) ชนิดหนึ่งที่สามารถตรวจหาการปรากฏตัวของวัตถุใกล้เคียงโดยปราศจากการสัมผัสทางกาย
ตัวรับรู้สิ่งใกล้เคียงมักจะปล่อยสนามแม่เหล็กไฟฟ้าหรือลำรังสีแม่เหล็กไฟฟ้า (เช่นรังสีอินฟราเรด) และมองหาการเปลี่ยนแปลงของสนามหรือสัญญาณที่ส่งกลับมา วัตถุที่กำลังตรวจหามักจะถูกเรียกว่าเป้าหมาย เป้าหมายต่างกันก็ใช้ตัวรับรู้ต่างกัน เช่นถ้าเป้าหมายเป็นพลาสติก ตัวรับรู้ก็จะเป็นแบบเก็บประจุ หรือ photoelectric ถ้าเป้าหมายเป็นโลหะ ตัวรับรู้ก็จะเป็นแบบเหนี่ยวนำ เป็นต้น
ระยะห่างสูงสุดที่ตัวรับรู้นี้จะสามารถตรวจพบได้จะถูกกำหนดให้เป็น "ระยะกำหนด" (nominal range) ตัวรับรู้บางตัวสามารถปรับระยะกำหนดได้หรือวิธีการรายงานระยะห่างที่วัดได้อีกด้วย
ตัวรับรู้สิ่งใกล้เคียงอาจมีความน่าเชื่อถือที่สูงและอายุการทำงานยืนยาวเพราะว่ามันไม่มีชิ้นส่วนกลไกที่เคลื่อนไหวและไม่มีการสัมผัสทางกายระหว่างตัวรับรู้และเป้าหมาย
ตัวรับรู้สิ่งใกล้เคียงถูกใช้ทั่วไปบนโทรศัพท์อัจฉริยะเพื่อตรวจหา (และกระโดดข้าม) การแตะหน้าจอโดยไม่ได้ตั้งใจขณะกำลังถือโทรสัพท์ติดกับหูเวลาพูดสาย พวกมันยังถูกใช้อีกด้วยในการเฝ้าดูการสั่นของเครื่องยนต์เพื่อวัดการแปรเปลี่ยนของระยะทางระหว่างเพลากับแบริ่งที่รองรับมันอยู่ หน้าที่จะพบเห็นทั่วไปในเครื่องกังหันไอน้ำขนาดใหญ่ เครื่องอัดความดันด้วยก๊าซ และมอเตอร์ที่ใช้แบริ่งแบบปลอกแขนเสื้อ
International Electrotechnical Commission (IEC) 60947-5-2 เป็นผู้กำหนดรายละเอียดด้านเทคนิคของตัวรับรู้สิ่งใกล้เคียง
ตัวรับรู้สิ่งใกล้เคียงที่ถูกปรับให้ทำงานในระยะที่ใกล้มากจะถูกใช้ใน สวิชต์แบบสัมผัส (touch switch)

**ชนิดของตัวรับรู้**
เก็บประจุ
*Capacitive displacement sensor
*Doppler effect (ตัวรับรู้ทำงานตามผลกระทบ)
*กระแส-เอ็ดดี้
*เหนี่ยวนำ
*Laser rangefinder
*แม่เหล็ก, รวมทั้ง Magnetic proximity fuse
*Passive optical (เช่น อุปกรณ์ถ่ายเทประจุ)
*Passive thermal อินฟราเรด
*Photocell (สะท้อน)
*เรดาร์
*Reflection of ionising radiation
*โซนาร์ (ทั่วไปแบบแอคทีฟหรือพาสซีฟ)
*Ultrasonic sensor (โซนาร์ที่วิ่งในอากาศ)
*Fiber optics sensor
*Hall effect sensor

**หลักการทำงานของเซนเซอร์แบบเหนี่ยวนำ**
บริเวณส่วนหัวของเซนเซอร์จะมีสนามแม่เหล็กซึ่งมีความถี่สูง โดยได้รับสัญญาณมาจากวงจรกำเนิดความถี่ในกรณีที่มีวัตถุหรือชิ้นงานที่เป็นโลหะเข้ามาอยู่ในบริเวณที่สนามแม่เหล็กสามารถส่งไปถึง จะทำให้เกิดการเปลี่ยนแปลงค่าความเหนี่ยวนำ จากเหตุการที่เกิดขึ้นทำให้เกิดการหน่วงออสซิเลท (Oscilate) ลดลงไปหรือบางทีอาจถึงจุดที่หยุดการออสซิลเลท และเมื่อนำวัตถุนั้นออกจากบริเวณตรวจจับ วงจรกำเนิดคลื่นความถี่ก็เริ่มต้นการออสซิเลทใหม่อีกครั้งหนึ่ง สภาวะดังกล่าวจะถูกแยกแยะได้ด้วยวงจรอิเล็กทรอนิกส์ที่อยู่ภายในหลังจากนั้นก็จะส่งผลไปยัง Out Put ว่าทำงานหรือไม่ทำงาน โดยทั้งนี้จะขึ้นอยู่กับชนิดของเอาต์พุตว่าเป็นแบบใด เพื่อเป็นการลดจินตนาการในการทำความเข้าใจการทำงานของเซนเซอร์ชนิดนี้

**อ้างอิง**
หมวดหมู่:เทคโนโลยี
แม่แบบ:เหตุการณ์ปัจจุบัน/2554 พฤษภาคม 20

* องค์จิกมี เคเซอร์ นัมเกล วังชุก สมเด็จพระราชาธิบดีแห่งราชอาณาจักรภูฏาน พระชนมายุ 31 พรรษา ทรงหมั้นกับสาวสามัญชนแล้ว เพื่อเตรียมอภิเษกสมรส    ข่าวสดออนไลน์- นายเฉลิมพันธ์ ศรีวิกรม์ อดีตเลขาธิการพรรคประชาธิปัตย์ เสียชีวิตลงที่โรงพยาบาลบำรุงราษฎร์  เดลินิวส์ออนไลน์
}
เขมรเสรี

เขมรเสรี (ខ្មែរសេរី; Khmer Serei) เป็นขบวนการที่ก่อตั้งโดย เซิง งอกทัญในไทยและเวียดนามใต้ภายใต้การสนับสนุนของสหรัฐอเมริกา เพื่อต่อต้านกองโจรคอมมิวนิสต์ในกัมพูชา  ขบวนการเขมรเสรีมีการเชื่อมโยงกับขบวนการของชาวขแมร์กรอมในเวียดนามใต้อย่างหลวม ๆ โดยทหารของสองกลุ่มนี้ได้รับการฝึกจากสหรัฐอเมริกาเหมือนกัน ในช่วงที่เฟื่องฟูสุดเมื่อราว พ.ศ. 2505 มีทหารประมาณ 8,000 คน
หลังการปฏิวัติของลอน นอล เซิง งอกทัญได้แยกตัวออกมาเมื่อ พ.ศ. 2515 และลี้ภัยไปเวียดนามใต้ เมื่อเวียดนามใต้พ่ายแพ้ เซิง งอกทัญถูกจับ ทหารของเขมรเสรีในเวียดนามใต้ถูกเวียดนามเหนือปราบ ส่วนในกัมพูชาถูกเขมรแดงปราบ เหลือเพียงกองกำลังบางส่วนอยู่ตามแนวเทือกเขาพนมดงรัก และในค่ายผู้อพยพตามชายแดนไทย ทหารเขมรเสรีบางส่วนเข้าร่วมกับแนวร่วมปลดปล่อยชาติเขมรของซอนซาน เซิง งอกทัญผู้ก่อตั้งเสียชีวิตเมื่อ พ.ศ. 2520

**อ้างอิง**
หมวดหมู่:ขบวนการทางการเมืองในประเทศกัมพูชา  
หมวดหมู่:ขบวนการต่อต้านคอมมิวนิสต์
หมวดหมู่:ประวัติศาสตร์การทหารของไทย
อินทรีทะเล

อินทรีทะเล  (Sea eagle, Fish eagle บางครั้งเรียก Erne หรือ Ern ซึ่งมาจากอินทรีหางขาว) เป็นนกล่าเหยื่อในสกุล Haliaeetus ในวงศ์ Accipitridae
อินทรีทะเลมีหลายขนาด ตั้งแต่อินทรีทะเลแซนฟอร์ดซึ่งมีน้ำหนักประมาณ 2–2.7 กิโลกรัม ถึงอินทรีทะเลสเตลเลอร์ซึ่งหนักถึง 9 กิโลกรัม โดยทั่วไปกินปลาและสัตว์เลี้ยงลูกด้วยนมขนาดเล็กเป็นอาหาร

**ชนิด**
ปัจจุบันมีอยู่ 10 ชนิด:p=

**อ้างอิง**

**ข้อมูลทั่วไป**
  url = http://www.uni-heidelberg.de/institute/fak14/ipmb/phazb/pubwink/1996/20_1996.pdf

**แหล่งข้อมูลอื่น**
 Haliaeetus
ทะเล
อินทรีทะเล
อินทรีทะเล
หมวดหมู่:อินทรีทะเล
ศัตรูประชาชน

ศัตรูประชาชน (Enemies of the People) เป็นภาพยนตร์สารคดีที่เขียนบท กำกับ ถ่ายทำ และอำนวยการสร้างโดย เทด สัมพัด ผู้สื่อข่าวชาวกัมพูชา และร็อบ เลมกิน ผู้สร้างภาพยนตร์สารคดีชาวอังกฤษ ภาพยนตร์ออกฉายครั้งแรกในเทศกาลภาพยนตร์สารคดีนานาชาติอัมสเตอร์ดัมในปี 2009 และฉายในเทศกาลภาพยนตร์อีกหลายแห่ง  ได้รับรางวัลภาพยนตร์สารคดียอดเยี่ยมจากเทศกาลภาพยนตร์ซันแดนซ์ ประจำปี 2010  
ในภาพยนตร์ เทด สัมพัด ซึ่งสูญเสียบุคคลในครอบครัวทั้งหมดจากเหตุการณ์ทุ่งสังหาร ได้เดินทางไปสัมภาษณ์บุคคลต่างๆ รวมทั้ง นวน เจีย ผู้นำอันดับสองของเขมรแดงรองจาก พล พต ซึ่งได้ยอมรับระหว่างการถ่ายทำว่า ได้สั่งการให้มีการสังหารสมาชิกพรรค ที่พวกเขาเห็นว่าเป็น "ศัตรูของประชาชน"
ภาพยนตร์เรื่องนี้ถูกห้ามฉายในประเทศกัมพูชา เนื่องจากเกรงว่าการฉายให้ชาวกัมพูชาชม อาจมีผลต่อการพิจารณาคดีในศาลพิเศษกรุงพนมเปญ คดีสังหารหมู่ประชาชนของกลุ่มผู้นำเขมรแดง 

**อ้างอิง**

**แหล่งข้อมูลอื่น**
 Enemies of the People
หมวดหมู่:ภาพยนตร์กัมพูชา
หมวดหมู่:ภาพยนตร์อังกฤษ
หมวดหมู่:ภาพยนตร์สารคดี
หมวดหมู่:การฆ่าล้างเผ่าพันธ์ุชาวเขมร
รายชื่อตัวละครในร็อคซ่าส์ใสหัวใจเกินร้อย!

นี่คือ ตัวละครจากการ์ตูนญี่ปุ่นเรื่อง ร็อคซ่าส์ใสหัวใจเกินร้อย!

**ชมรมวิจัยปฏิกิริยาเคมีของโลหะ**

**วงเมทัลลิก้าจัง**

**อุซึงิ ฮารุ**
ตัวเอกหญิงของเรื่อง ที่ตัวเล็กน่ารักเหมือนเด็ก ม.ต้น เห็นแบบนี้ ทั้งว่องไว และบ้าพลังไม่เหมือนใครเลย เป็นคนที่จริงจังกับเรื่องดนตรีมากๆ แต่ค่อนข้างจะซื่อบื้อในด้านความรัก การหวดกลองของเธอนั้นทรงพลังอย่างไม่น่าเชื่อ ถึงจะเป็นมือกลองแต่ก็ดีดกีตาร์เป็นเหมือนกันนะ แถมยังเป็นนักแต่งเพลงประจำวงอีกด้วย

**ทาจิบานะ F ทันโปโปะ**
มือเบสของวงเมทัลลิก้าจัง สาวลูกครึ่งอังกฤษ-ญี่ปุ่น ดูเผินๆเหมือนสาวห้าวพังก์ร็อค แต่เนื้อในกลับอ่อนหวานแบบไม่น่าเชื่อ ไม่ชอบให้คนเรียกชื่อจริงที่น่ารักผิดกับบุคคลิกภายนอกเป็นอย่างมาก เวลาไม่พอใจมักทำอะไรรุนแรงเสมอๆ

**มาคิเมะ ไอฮะ**
มือกีตาร์ของวงเมทัลลิก้าจัง สาวแว่นแสนอึ๋ม ดูเรียบร้อยน่ารัก แต่นิสัยที่แท้จริงเปลี่ยนไปได้เรื่อยๆ ทั้งซาดิสม์ บ้าร็อค ฯลฯ  โดยจะเปลี่ยนไปเมื่อมือถือกีตาร์ พูดอะไรไม่คิด เป็นเพื่อนสนิทของทันโปโปะ

**ทาคากิ ยูทากะ**
นักร้องนำแห่งวงเมทัลลิก้าจัง ประธานชมรมร่างยักษ์ ผู้คอยจัดการเรื่องต่างๆในชมรม มักถูกเข้าใจผิดว่าเป็นมือกลอง ทำให้หัวเสียเป็นประจำ

**วงเทียร์ไดรฟ์**

**อาซากุระ โคซาเมะ**
ตัวเอกชายของเรื่อง ตอน ม.ต้น ได้หัดเล่นดนตรีเพื่อสารภาพรักกับคนที่ชอบ แต่ก็อกหัก เมื่อขึ้น ม.ปลายจึงได้ตั้งใจที่จะฝึกฝนด้านการดนตรีใหม่อีกครั้ง ถูกคุณฮารุลากเข้าชมรมวิจัยปฏิกิริยาเคมีของโลหะ หรือก็คือชมรมแอบเล่นดนตรี และเพราะการแสดงของคุณฮารุและวงของเธอ ก็ทำให้เขาหลังรักในตัวคุณฮารุขึ้นมา

**มินาคามิ อุราระ**
ลูกสาวตระกูลมินาคามิผู้เป็นผู้นำตลอดกาล หวังที่จะเป็นประธานนักเรียน จึงคิดที่จะยุบชมรมวิจัยปฏิกิริยาเคมีของโลหะเพื่อทำคะแนน แต่กลับไปตกหลุมรักโคซาเมะจนตนเองเข้าชมรมมาด้วย มองฮารุเป็นคู่แข่งของหัวใจคนสำคัญ เธอเคยเล่นคอนทราเบสมาก่อน ทำให้จึงไม่ใช่เรื่องยากสำหรับเธอที่จะเข้าวงดนตรีของโคซาเมะได้

**คุโมริ โทยะ**
มือกลองฝีมือดีที่ไม่สังกัดวงใดเป็นหลักแหล่ง ต้องการที่จะเก่งเหนือว่าพี่ตนเองให้ได้ ถูกฮารุเชิญชวนมาทำวงกับโคซาเมะ แต่ด้วยความที่ตัวเองก็ชอบฮารุเหมือนกัน ทำให้ไม่ชอบขี้หน้าโคซาเมะสักเท่าไหร่ ประกอบกับที่โคซาเมะเล่นดนตรีไม่ได้เรื่อง ทำให้ทะเลาะกันเป็นประจำ แต่เมื่อได้เห็นเวลาที่โคซาเมะเปิดสวิตช์ ก็เริ่มยอมรับในตัวโคซาเมะบ้างแล้ว

**อ้างอิง**
ร
เทศบาลตำบลหาดเสี้ยว

หาดเสี้ยว เป็นเทศบาลตำบลแห่งหนึ่งในอำเภอศรีสัชนาลัย จังหวัดสุโขทัย

**ประวัติ**
ได้เริ่มจัดตั้งเป็นสุขาภิบาลหาดเสี้ยว อำเภอศรีสัชนาลัย จังหวัดสุโขทัย เมื่อ วันที่ 20 กันยายน 2499 จำนวนพื้นที่ประมาณ 0.51 ตารางกิโลเมตร
และเปลี่ยนแปลงยกฐานะจากสุขาภิบาลหาดเสี้ยวเป็น เทศบาลตำบลหาดเสี้ยว เมื่อวันที่ 25 พฤษภาคม 2542 โดยปัจจุบันมีพื้นที่ 44 ตารางกิโลเมตร 

**ที่ตั้งและอาณาเขต**
ตั้งอยู่ในตำบลหาดเสี้ยว อำเภอศรีสัชนาลัย จังหวัดสุโขทัย ตามถนนทางหลวงแผ่นดินหมายเลข 101 สวรรคโลก - ศรีสัชนาลัย อยู่ห่างจากจังหวัดสุโขทัย ประมาณ 67 กิโลเมตร และห่างจากกรุงเทพฯประมาณ 540 กิโลเมตร- ทิศเหนือ ตั้งแต่หลักเขตที่ 1 ไปทางทิศตะวันออกตามแนวเขตตำบลหาดเสี้ยว และตำบลป่างิ้ว ไปยังหลักเขตที่ 1 ของเทศบาล ตำบลหาดเสี้ยว (เดิม) และมาตามแนวถนนทางหลวงแผ่นดิน หมายเลข 102 ตอน  ศรีสัชนาลัย - อุตรดิตถ์ มาบรรจบหลักเขตที่ 2 บริเวณพิกัด 845384- ทิศใต้ จากหลักเขตที่ 3 ไปทางทิศตะวันตก ตามเส้นแบ่งเขตตำบลหาดเสี้ยว หมู่ที่ 2 และตำบลท่าชัยลงไปทางทิศใต้ จนมาบรรจบหลักเขตที่ 4 ที่บริเวณพิกัด 875327 ที่จัดแบ่งเขตตำบลหาดเสี้ยว และตำบลหนองอ้อ อำเภอศรีสัชนาลัย จังหวัดสุโขทัย- ทิศตะวันออก จากหลักเขตที่ 2 ไปทางทิศตะวันออก ตามแนวเขตเส้นแบ่งตำบลหาดเสี้ยว หมู่ที่  2 และตำบลป่างิ้ว จนมาบรรจบหลักเขตที่ 3 ที่บริเวณพิกัด 905345 ที่จุดเส้นแบ่งเขตตำบลหาดเสี้ยว และตำบลหนองอ้อ อำเภอศรีสัชนาลัย จังหวัดสุโขทัย- ทิศตะวันตก จากหลักเขตที่ 4 ไปทางทิศตะวันตก ตามแนวแบ่งเขตตำบลหาดเสี้ยว หมู่ที่ 1 บ้านหาดเสี้ยว กับตำบลหนองอ้อ อำเภอศรีสัชนาลัย จังหวัดสุโขทัย จนบรรจบหลักเขตที่ 4 ของเทศบาลตำบลหาดเสี้ยว (เดิม) และมาตามเส้นแบ่งเขต ตำบลหาดเสี้ยว หมู่ที่ 3 บ้านหาดสูง กับ ตำบลหนองอ้อ อำเภอศรีสัชนาลัย จังหวัดสุโขทัย จนบรรจดหลักเขตที่ 5 ที่บริเวณพิกัด 770360 ที่จุดเส้นแบ่งเขตตำบลหาดเสี้ยว กับตำบลบ้านแก่ง อำเภอศรีสัชนาลัย จังหวัดสุโขทัย จากหลักเขตที่ 5 ไปทางทิศเหนือตามแนวเส้นแบ่งเขตตำบลหาดเสี้ยว กับตำบลบ้านแก่ง อำเภอศรีสัชนาลัย จังหวัดสุโขทัย

**การปกครอง**
ครอบคลุมพื้นที่ทั้งหมดของตำบลหาดเสี้ยว ตั้งแต่หมู่ที่ 1-5 และครอบคลุมพื้นที่บางส่วนของหมู่ที่ 3 และหมู่ที่ 4 ตำบลหนองอ้อ จำนวนพื้นที่ประมาณ 44 ตารางกิโลเมตร
# ชุมชนบ้านหาดเสี้ยวใต้
# ชุมชนบ้านหาดเสี้ยวเหนือ
# ชุมชนบ้านหาดสูง                    
# ชุมชนบ้านใหม่
# ชุมชนบ้านป่าไผ่
# ชุมชนบ้านหนองอ้อ
# ชุมชนบ้านใหม่ชัยมงคล 

**โรงเรียน**

**ระดับมัธยมศึกษา**
# โรงเรียนเมืองเชลียง
# ศูนย์การศึกษานอกระบบและการศึกษาตามอัธยาศัย (ประถมศึกษา - มัธยมศึกษาตอนปลาย)

**ระดับประถมศึกษา**
# โรงเรียนอนุบาลศรีสัชนาลัย
# โรงเรียนหาดเสี้ยววิทยา

**ระดับก่อนวัยเรียน**
# ศูนย์พัฒนาเด็กเล็กเทศบาลตำบลหาดเสี้ยว
# โรงเรียนอนุบาลสมประสงค์

**ประเพณีสำคัญ**
# ประเพณีแห่ช้างบวชนาค จัดในวันที่ 7 - 8 เมษายน ของทุกปี
# ประเพณีสงกรานต์บ้านหาดเสี้ยว จัดในวันที่ 13 เมษายน ของทุกปี
# งานสงกรานต์คนแก่ จัดงานในวันที่ 22 เมษายน ของทุกปี
# งานกำฟ้า จัดในราวเดือน 3 ขึ้น 3 ค่ำ ของทุกปี
# งานจุดบั้งไฟ จัดในวันขึ้น 15 ค่ำ เดือน 6 หรือวันวิสาขบูชา ของทุกปี
# งานประเพณีแห่องค์กฐินทางน้ำของชาวไทยพวนหาดเสี้ยว  ตั้งแต่วันแรม 1 ค่ำ เดือน 11 จนถึงกลางเดือน 12
# งานประเพณีร่วมบุญร่วมทานวันออกพรรษาไทยพวนหาดเสี้ยว จัดขึ้นในเดือน  11  ของทุกปี  
# จุลกฐิน หรือ กฐินด่วน

**สถานที่สำคัญ**
# วัดหาดเสี้ยว
# สาธรพิพิธภัณฑ์ผ้าทองคำ
# ศูนย์ดูแลสุขภาพผู้สูงอายุระยะยาวตำบลหาดเสี้ยว วัดโบสถ์มณีราม

**การคมนาคม**
# ทางหลวงแผ่นดินหมายเลข 101
# ทางหลวงแผ่นดินหมายเลข 102

**อ้างอิง**
หาดเสี้ยว
หมวดหมู่:อำเภอศรีสัชนาลัย
ไป๋ยหวิน

ไป๋ยหวินในปี 2551
ไป๋ยหวิน (p= เมฆสีขาว) เกิดวันที่ 7 กันยายน พ.ศ. 2534 เป็นหมีแพนด้ายักษ์เพศเมียในสวนสัตว์ซานดิเอโก (San Diego Zoo) แม่ของไป๋ยหวินคือตงตง อาศัยอยู่ที่กวางโจว ส่วนพ่อของไป๋ยหวินคือเทียนเทียน อาศัยอยู่ที่จุนอี้
ในฤดูฝนปีพ.ศ. 2542 ไป๋ยหวินได้รับการผสมพันธุ์กับซือซือ แพนด้าเพศผู้ที่อยู่ในสวนสัตว์เวลานั้น ต่อมาในวันที่ 21 สิงหาคม พ.ศ. 2542 ไป๋ยหวินได้ให้กำเนิดฮวาเหม่ย แพนด้าตัวแรกที่เกิดในสหรัฐอเมริกา
ไป๋ยหวินได้ให้กำเนิดลูกแพนด้าอีก 4 ตัวคือ เหม่ยเซิง (2546), ซูหลิน (2548), เจินเจิน (2550) และยหวินจื่อ (2552) เป็นลูกที่ได้จากการผสมตามธรรมชาติทั้งหมด

**อ้างอิง**

**แหล่งข้อมูลอื่น**
  Bai Yun's San Diego Zoo profile date=2013-12-03 -  San Diego Zoo Panda Cam
หมวดหมู่:แพนด้ายักษ์ที่มีชื่อเสียง
หม่อมน้อย ชุมสาย ณ อยุธยา

หม่อมน้อย ชุมสาย ณ อยุธยา บุตรีของพระยาราชมนตรี (ภู่ ภมรมนตรี) นางห้ามสามัญในกรมหมื่นมาตยาพิทักษ์ และต่อมาได้เป็นนางห้ามในกรมขุนราชสีหวิกรม 

**ประวัติ**
หม่อมน้อย ชุมสาย ณ อยุธยา เป็นบุตรีของพระยาราชมนตรี (ภู่ ภมรมนตรี) อันเกิดแต่ท่านผู้หญิงอิน เธอมีพี่น้องต่างมารดาคือ คุณพุ่ม (บุษบาท่าเรือจ้าง) ยอดกวีหญิงในสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 เบื้องต้นเธอได้เข้าเป็นนางห้ามในกรมหมื่นมาตยาพิทักษ์ ซึ่งเป็นที่เชิดหน้าชูตาอย่างมาก เนื่องจากเป็นธิดาของพระยาราชมนตรี ทั้งสองมีโอรสธิดาด้วยกันสองพระองค์  แต่ต่อมาเมื่อกรมหมื่นมาตยาพิทักษ์ได้สิ้นพระชนม์ในวัยหนุ่ม หม่อมน้อยจึงกลับไปอยู่บ้านที่ท่าช้างวังหลวงร่วมกับบิดาพร้อมด้วยพระโอรสและพระธิดาทั้งสองที่ยังเล็กอยู่คือ หม่อมเจ้าสาระพัดเพชร ศิริวงศ์ และพระสัมพันธวงศ์เธอ พระองค์เจ้าประเสริฐศักดิ์ 
หลังจากการสิ้นพระชนม์ของอดีตสวามี ในช่วงนั้นหม่อมน้อยยังสาวสวยอยู่มาก หม่อมน้อยจึงได้เข้าเป็นนางห้ามในกรมขุนราชสีหวิกรม ต้นราชสกุลชุมสาย มีโอรสธิดาด้วยกัน 7 พระองค์ ซึ่งองค์สุดท้องคือหม่อมเจ้าปฤษฎางค์ ที่ทรงได้รับการสถาปนาขึ้นเป็น พระวรวงศ์เธอ พระองค์เจ้าปฤษฎางค์

**อ้างอิง== 
หมวดหมู่:หม่อม
หมวดหมู่:สกุลภมรมนตรี
หมวดหมู่:ราชสกุลชุมสาย
หมวดหมู่:ราชสกุลศิริวงศ์
หมวดหมู่:ณ อยุธยา
ดอมีนิก สโทรส-กาน

ดอมีนิก กัสตง อ็องเดร สโทรส-กาน (Dominique Gaston André Strauss-Kahn; เกิด 25 เมษายน ค.ศ. 1949) เป็นนักเศรษฐศาสตร์ ทนายความ นักการเมืองชาวฝรั่งเศส และสมาชิกพรรคสังคมนิยมฝรั่งเศส สโทรส-กานเป็นกรรมการผู้บริหารของกองทุนการเงินระหว่างประเทศเมื่อวันที่ 28 กันยายน ค.ศ. 2007 ด้วยการสนับสนุนจากนีกอลา ซาร์กอซี อดีตประธานาธิบดีฝรั่งเศส และดำรงตำแหน่งจนกระทั่งลาออกเมื่อวันที่ 18 พฤษภาคม ค.ศ. 2011
เขาเป็นศาสตราจารย์ด้านเศรษฐศาสตร์ที่สถาบันรัฐศาสตร์ปารีส สโทรส-กานเป็นรัฐมนตรีว่าการกระทรวงเศรษฐกิจและการคลังระหว่าง ค.ศ. 1997 และ 1999 ในสมัยนายกรัฐมนตรีลียอแนล ฌ็อสแป็ง เขาเคยได้รับการเสนอชื่อเพื่อเป็นตัวแทนลงสมัครรับตำแหน่งประธานาธิบดีฝรั่งเศสของพรรคในปี ค.ศ. 2007 แต่พ่ายต่อเซกอแลน รัวยาล เมื่อเดือนพฤศจิกายน ค.ศ. 2006
เมื่อเดือนพฤษภาคม ค.ศ. 2011 สโทรส-กานถูกจับกุมตัวในนครนิวยอร์กและถูกแจ้งข้อหาล่วงละเมิดทางเพศต่อแม่บ้านซึ่งทำความสะอาดห้องชุดโรงแรมโซฟีเทล สโทรส-กานยังไม่ได้ให้การหรือแก้ต่าง แต่ปฏิเสธทุกข้อกล่าวหา ในภายหลังเขาถูกปล่อยตัวโดยวางเงินประกันตัว 1 ล้านดอลลาร์สหรัฐ อัยการเขตนิวยอร์กถอนฟ้องในวันที่ 22 สิงหาคม พ.ศ. 2554 เนื่องจากความไม่น่าเชื่อถือของผู้ร้อง และหลักฐานทางกายภาพที่ยังไม่มีข้อสรุป และศาลเห็นพ้อง

**การกล่าวหาลวนลามทางเพศในนิวยอร์ก**
14 พฤษภาคม พ.ศ. 2554 แม่บ้านวัย 32 ปี ชื่อ นาฟิสซาตู ไดอัลโล (Nafissatou Diallo) ที่โรงแรมนิวยอร์กโซฟิเทล กล่าวหาว่าสโทรส-กาน ได้ล่วงละเมิดทางเพศเธอหลังเธอเข้าไปในห้องชุดของเขา
สโทรส-กานถูกฟ้องอย่างเป็นทางการเมื่อวันที่ 18 พฤษภาคม และได้วางเงินประกัน 1 ล้านดอลล่าร์สหรัฐ และทัณฑ์บน 5 ล้านดอลล่าร์สหรัฐ ในวันรุ่งขึ้น เขาถูกสั่งให้ถูกจำกัดอยู่แต่ในอพาร์ตเมนต์ในนิวยอร์กภายใต้การควบคุม เขาถูกนำตัวมายังศาลเมื่อวันที่ 6 มิถุนายน พ.ศ. 2554 และแก้ต่างว่าตนไม่มีความผิด วันที่ 30 มิถุนายน นิวยอร์กไทมส์ รายงานว่า คดีดังกล่าวกำลังอยู่บน "ริมความล้มเหลว" เพราะปัญหาความน่าเชื่อถือของเหยื่อผู้กล่าวหา ผู้ซึ่ง ตามข้อมูลของแหล่งข่าวภายในกรมตำรวจนครนิวยอร์ก โกหกเจ้าหน้าที่ตำรวจครั้งแล้วครั้งเล่าตั้งแต่ให้การครั้งแรก ตามข้อมูลของอัยการ ผู้กล่าวหายอมรับว่าเธอโกหกต่อคณะลูกขุนใหญ่เกี่ยวกับเหตุการณ์แวดล้อมเหตุลวนลาม สโทรส-กานถูกปล่อยจากการกักตัวในบ้านเมื่อวันที่ 1 กรกฎาคม  
หลังสิ้นสุดการสอบสวนอันกินเวลานาน อัยการยื่นคำร้องถอนฟ้องทุกข้อกล่าวหาต่อสโทรส-กาน โดยระบุว่า ไม่อาจเชื่อได้ว่าความผิดของสโทรส-กาน นอกเหนือไปจากข้อสงสัยที่มีเหตุผล จากประเด็นจริงจังในความน่าเชื่อถือของผู้ร้อง และหลักฐานกายภาพที่ไม่มีข้อสรุป และดังนั้น จึงไม่อาจร้องขอให้คณะลูกขุนเชื่อได้ คำร้องดังกล่าวได้รับการอนุมัติเมื่อวันที่ 23 สิงหาคม พ.ศ. 2554

**อ้างอิง**
หมวดหมู่:นักเศรษฐศาสตร์ชาวฝรั่งเศส
หมวดหมู่:นักการเมืองฝรั่งเศส
หมวดหมู่:ชาวฝรั่งเศสเชื้อสายยิว
หมวดหมู่:บุคคลจากจังหวัดโอดแซน
หมวดหมู่:บุคคลจากสถาบันรัฐศาสตร์ปารีส
เชาวน์ มณีวงษ์

รองศาสตราจารย์ เชาวน์ มณีวงษ์ (เกิด 24 กรกฎาคม พ.ศ. 2479) หัวหน้าพรรคพลังชล อดีตรองอธิการบดีมหาวิทยาลัยศรีนครินทรวิโรฒ บางแสน และเป็นอธิการบดีคนแรกของมหาวิทยาลัยบูรพา ระหว่างปี พ.ศ. 2534 - พ.ศ. 2536

**ประวัติ**
รศ.เชาวน์ เกิดเมื่อวันที่ 24 กรกฎาคม พ.ศ. 2479 ที่ บ้านบางงาม ตำบลวังหว้า อำเภอศรีประจันต์ จังหวัดสุพรรณบุรี วัยเยาว์เป็นลูกศิษย์ได้รับการส่งเสริมการศึกษาจากพระครูวรนาถรังษี (ปุย ปุญฺญสิริ) อดีตเจ้าอาวาสวัดเกาะ อำเภอศรีประจันต์ จังหวัดสุพรรณบุรี
สำเร็จการศึกษาระดับปริญญาตรี กศ.บ. (ประวัติศาสตร์) จากวิทยาลัยการศึกษา บางแสน (ปัจจุบันคือ มหาวิทยาลัยบูรพา) เมื่อปี พ.ศ. 2501 และจบปริญญาโท ครุศาสตรมหาบัณฑิต (บริหารการศึกษา) จากจุฬาลงกรณ์มหาวิทยาลัย ในปี พ.ศ. 2519 ปัจจุบันดำรงตำแหน่งที่ปรึกษานายกองค์การบริหารส่วนจังหวัดชลบุรี

**การทำงาน**
รศ.เชาวน์ รับราชการเป็นอาจารย์ประจำมหาวิทยาลัยศรีนครินทรวิโรฒ บางแสน ต่อมาได้รับแต่งตั้งเป็นรองอธิการบดีวิทยาเขตบางแสน และเป็นอธิการบดีคนแรกของมหาวิทยาลัยบูรพา ในระหว่างปี พ.ศ. 2534 ถึง พ.ศ. 2536 ต่อจากนั้นจึงได้หันมาทำงานการเมือง โดยเป็นสมาชิกวุฒิสภา จังหวัดชลบุรี และลงสมัคร ส.ส.ในระบบสัดส่วน กลุ่ม 5 สังกัดพรรคชาติไทย ในการเลือกตั้ง พ.ศ. 2550 แต่ไม่ได้รับเลือกตั้ง
ต่อมาในปี พ.ศ. 2554 ได้ร่วมจัดตั้งพรรคการเมืองกับนายสนธยา คุณปลื้ม และรับตำแหน่งหัวหน้าพรรคพลังชลคนแรก และได้ลงสมัครรับเลือกตั้งในระบบัญชีรายชื่อ ลำดับที่ 4 แต่ไม่ได้รับเลือกตั้ง ต่อมาในเดือนมีนาคม พ.ศ. 2556 นายสนธยา คุณปลื้ม ได้รับเลือกจากสมาชิกพรรคพลังชลให้ดำรงตำแหน่งหัวหน้าพรรคแทน กระทั่งในเดือนตุลาคม พ.ศ. 2561 พรรคพลังชล มีมติเลือกให้เขาเป็นหัวหน้าพรรคอีกครั้ง แทนนายสนธยา คุณปลื้ม ที่ลาออกไปดำรงตำแหน่งที่ปรึกษานายกรัฐมนตรี
ปัจจุบันดำรงตำแหน่งที่ปรึกษานายกองค์การบริหารส่วนจังหวัดชลบุรี

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอศรีประจันต์
หมวดหมู่:รองศาสตราจารย์
หมวดหมู่:ข้าราชการพลเรือนชาวไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นักวิชาการจากจังหวัดสุพรรณบุรี
หมวดหมู่:นักการเมืองจากจังหวัดสุพรรณบุรี
หมวดหมู่:สมาชิกวุฒิสภาจังหวัดชลบุรี
หมวดหมู่:นักการเมืองพรรคชาติไทย
หมวดหมู่:พรรคพลังชล
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยบูรพา
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:อธิการบดีมหาวิทยาลัยบูรพา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:หัวหน้าพรรคการเมืองในประเทศไทย
ดีเจแมกซ์ เทคนิคกา

ดีเจแมกซ์ เทคนิคกา (디제이맥스 테크니카; DJ MAx Technika; ตัวย่อ: DMT หรือ เทคนิคกา) เป็นเกมอาเขตประเภทดนตรี ที่ผลิตและจัดจำหน่ายโดยบริษัทเพนทาวิชั่นในประเทศเกาหลีใต้ โดยเป็นส่วนหนึ่งในเกมชุดดีเจแมกซ์เมโทรโปรเจกต์ ซึ่งสำหรับประเทศไทยได้มีการนำเข้าเกมนี้เมื่อวันที่ 6 กรกฎาคม 2552

**อ้างอิง**

**แหล่งข้อมูลอื่น**
  DJMAX Platinum Crew Service - The official DJMAX Online Ranking Service-  The Snareblog Guide to DJMax Technika - Provides up-to-date information about mechanics and current features of the US release for first-time players. -  DYNAMIC. ENEMY. STORM. CROOVE! date=2011-07-23  - Alternate version of viewing DJMax Technika scores online, along with profile tracking.
หมวดหมู่:วิดีโอเกมอาร์เคด
หมวดหมู่:วิดีโอเกมที่พัฒนาขึ้นในประเทศเกาหลีใต้
แม่แบบ:เหตุการณ์ปัจจุบัน/2554 พฤษภาคม 21

* ภูเขาไฟที่มีพลังมากที่สุดของไอซ์แลนด์ กริมสวอทน์ ปะทุขึ้น ทำให้เกิดแผ่นดินไหวขนาดเล็กอีก 50 ครั้งตามมา  (Ice News)  (AP via MSNBC) 
}
รถไฟใต้ดินมาดริด

ระบบการคมนาคมโดยรถไฟใต้ดินกรุงมาดริด (Metro de Madrid) ประเทศสเปน ได้เริ่มเปิดให้บริการเป็นครั้งแรกเมื่อวันที่ 17 มีนาคม ค.ศ. 1919 ในรัชสมัยของพระเจ้าอัลฟอนโซที่ 13 ทางรถไฟสายแรกนั้นเป็นสายระหว่างสถานีกัวโตรกามิโนส (Cuatro Caminos) กับสถานีโซล (Sol) ในขณะนั้นมีสถานีอีกสถานีหนึ่งระหว่างสองสถานีนี้คือ สถานีชัมเบรี (Chamberí) แต่ปัจจุบันสถานีนี้ได้เลิกให้บริการและเปลี่ยนสภาพมาเป็นพิพิธภัณฑ์เมื่อวันที่ 25 มีนาคม ค.ศ. 2008)
ตั้งแต่วันที่ 28 มีนาคม ค.ศ. 2011 ระบบรถไฟใต้ดินมาดริดประกอบด้วย 12 เส้นทางเดินรถไฟใต้ดิน และ 1 สายเชื่อม (ระหว่างสถานีโอเปรากับสถานีปรินซิเปปิโอ) สถานีให้บริการทั้งหมด 288 สถานี ด้วยเส้นทางเดินรถรวม 293 กิโลเมตร ทำให้นับได้ว่ามีระยะทางรวมเป็นอันดับที่สองของสหภาพยุโรป และอันดับที่แปดของโลกรองจากเซี่ยงไฮ้ ลอนดอน นิวยอร์ก โตเกียว โซล มอสโก และปักกิ่งตามลำดับ

**รายชื่อเส้นทางเดินรถไฟใต้ดินมาดริด**
สาย 1: ปินาร์เดลชามาร์ติน – บัลเดการ์โรส
*สาย 2: ลัสโรซัส – กัวโตรกามิโนส
*สาย 3: บิยาเบร์เดอัลโต – มองโกลอา
*สาย 4: อาร์เกวเยส – ปินาร์เดลชามาร์ติน
*สาย 5: อาลาเมดาเดโอซูนา – กาซาเดกัมโป
*สาย 6: ซีร์กูลาร์ (วงกลม)
*สาย 7: โอสปิตัลเดลเอนาเรส – เอสตาดิโอเมโตรโปลิตาโน – ปิติส
*สาย 8: นูเอโบสมินิสเตริโอส – อาเอโรปูเอร์โตเตกัวโตร
*สาย 9: ปาโก เด ลูซิอา – ปูเอร์ตาเดอาร์กันดา – อาร์กันดาเดลเรย์
*สาย 10: โอสปิตัลอินฟันตาโซฟิอา – เตรสโอลิโบส – ปูเอร์ตาเดลซูร์
*สาย 11: ปลาซาเอลิปติกา – ลาฟอร์ตูนา
*สาย 12: เมโตรซูร์ (วงกลม)
*Ramal: โอเปรา – ปรินซิเปปิโอ
*ข้อสังเกต ในแต่ละเส้นทางการเดินรถจะมีการใช้สีที่ไม่ซ้ำกันเลย ดังนั้น ชาวมาดริดมักจะเรียกชื่อสีหรือหมายเลขของสายรถไฟใต้ดินแทนการกล่าวถึงชื่อเต็มของสายรถไฟใต้ดินนั้น ๆ เพื่อบอกเส้นทางการเดินรถให้สะดวกและง่ายต่อการเข้าใจ

**แผนที่รถไฟใต้ดิน**
แผนที่เส้นทางเดินรถไฟใต้ดินมาดริดในแต่ละปีนั้นจะมีการปรับปรุงข้อมูลให้ทันสมัยอยู่เสมอ เราสามารถขอแผนที่กับเจ้าหน้าที่ที่ทำการรถไฟใต้ดินทุกสถานีได้โดยไม่เสียใช้จ่ายใด ๆ (ในส่วนที่เป็นห้องกระจกที่มีเจ้าหน้าที่รอให้บริการสอบถามข้อมูล) 

**ตั๋วรถไฟใต้ดิน**
สามารถซื้อได้ที่เครื่องขายตั๋วในทุกสถานี ประเภทของตั๋วมีทั้งแบบเที่ยวเดียว สิบเที่ยว ตั๋ววัน และตั๋วสนามบิน การชำระเงินทำได้โดยใช้เหรียญ ธนบัตร และบัตรเครดิต สกุลเงินที่ใช้คือยูโร ส่วนราคาของตั๋วจะมีการปรับเปลี่ยนราคาแตกต่างกันออกไปในแต่ละปี ซึ่งทั้งนี้จะมีการแจ้งเตือนล่วงหน้าก่อนเสมอ

**อ้างอิง**

**แหล่งข้อมูลอื่น**
  Schematic map of the Metro network (from the official site, in English)-  Metro de Madrid (official site, in Spanish)-  UrbanRail.net/Madrid -  Consorcio Regional de Transportes de Madrid date=2015-02-15 -  Andén 1 - Association of friends of Madrid Metro date=2008-07-01 -  ENGLISH User guide, ticket types, airport supplement and timings date=2019-06-17 - PDFlink| Madrid Metro+railway Map. Bilingual Spanish/English. Updated October 2007|750 KiB-  Network map (real-distance)
หมวดหมู่:รถไฟฟ้าใต้ดินในประเทศสเปน
หมวดหมู่:การขนส่งในมาดริด
หมวดหมู่:รถไฟใต้ดินมาดริด
กลาง

กลาง เป็นคำคุณศัพท์ มักจะหมายถึงการอยู่ในศูนย์ กลางนอกจากนี้ยังอาจหมายถึง- ประเทศแอฟริกากลาง- ภาคกลาง
** รัฐบลูไนล์ หรือรัฐกลางในประเทศซูดาน
** ภาคกลาง (ประเทศปารากวัย)
** ภาคกลาง (ประเทศแซมเบีย)
** ภาคกลาง (ประเทศศรีลังกา)
** ภาคกลาง(หมู่เกาะโซโลมอน)
** ภาคกลาง(ประเทศเคนยา)
** ภาคกลาง (ประเทศปาปัวนิวกินี)
** ภาคกลาง (ประเทศไทย)- โรงพยาบาลกลาง โรงพยาบาลในสังกัดกรุงเทพมหานคร

**ดูเพิ่ม**
 เซ็นทรัล
หมี่ฮกเกี้ยน

ฮกเกี้ยนหมี่  (p=Fújiàn miàn ฝูเจี้ยนเหมี่ยน, ฮกเกี้ยน: ฮกเกี้ยนหมี่) หรือที่คุ้นเคยกันในชื่อ หมี่ฮกเกี้ยน เป็นบะหมี่ผัดปรุงสุกในแบบฮกเกี้ยน
หมวดหมู่:อาหารจีน
หมวดหมู่:บะหมี่
หมวดหมู่:อาหารจากเส้นผัด
รายชื่อตอนในร็อคซ่าส์ใสหัวใจเกินร้อย!

นี่คือ รายชื่อบทของร็อคซ่าส์ใสหัวใจเกินร้อย!

**รายชื่อ**

**เล่ม 1**

**เล่ม 2**

**เล่ม 3**

**อ้างอิง**
ร
เครื่องนับไกเกอร์–มึลเลอร์

เครื่องนับไกเกอร์มึลเลอร์
เครื่องนับไกเกอร์–มึลเลอร์ (Geiger–Müller counter) หรือ เครื่องนับไกเกอร์ (Geiger counter) เป็นเครื่องมือวัดชนิดหนึ่งประกอบด้วยกระบอกรับรังสี และมิเตอร์ที่มีหน้าปัดบอกปริมาณรังสีได้
ลักษณะของไกเกอร์ประกอบด้วยกระบอกซึ่งบรรจุก๊าซอาร์กอนไว้ เมื่อนำไปวางไว้ในบริเวณที่มีการแผ่รังสี รังสีจะผ่านเข้าทางช่องด้านหน้าของกระบอก กระทบกับอะตอมของอาร์กอน ทำให้อิเล็กตรอนของอาร์กอนหลุดออกไป กลายเป็น Ar+ ก่อให้เกิดความต่างศักย์ระหว่าง Ar+ กับ e- ในหลอด ซึ่งจะแปลงค่าความต่างศักย์ออกมาเป็นตัวเลขบนหน้าปัด ค่าที่ได้นี้จะมากหรือน้อยก็ขึ้นอยู่กับชนิดของรังสี และความเข้มข้นของรังสีที่จะทำให้ Ar กลายเป็น Ar+ ได้มากหรือน้อย

**แหล่งข้อมูลอื่น**
  เคาน์เตอร์ไกเกอร์ทำงานอย่างไร
หมวดหมู่:เครื่องมือวัด
ออปอแล

ออปอแล (Opole) หรือ อ็อพเพิล์น (Oppeln) เป็นเมืองทางตอนใต้ของประเทศโปแลนด์ บนฝั่งแม่น้ำโอเดอร์ เป็นเมืองหลักของจังหวัดชื่อเดียวกัน มีประชากร 125,992 คน (มิถุนายน ค.ศ. 2009) เป็นชุมทางรถไฟและเมืองท่าริมแม่น้ำ ผลิตปูนซีเมนต์ มีอุตสาหกรรมหล่อเหล็ก อยู่ใต้การปกครองของอาณาจักรโบฮีเมีย ใน ค.ศ. 1327 และอาณาจักรปรัสเซีย ใน ค.ศ. 1742 ระหว่างสงครามโลกครั้งที่ 2 สหภาพโซเวียตเข้ายึดครองในเดือนมกราคม ค.ศ. 1945 และเป็นของโปแลนด์ภายใต้การประชุมที่เมืองพ็อทซ์ดัมในปีเดียวกัน
หมวดหมู่:เมืองในจังหวัดออปอแล
นาร์วา

นาร์วา (Narva, ˈnɑrʋɑ; Narwa; Нарва, ) เป็นเทศบาลและนครในประเทศเอสโตเนีย ตั้งอยู่ในเทศมณฑลอีดา-วีรู ตรงจุดตะวันออกสุดของประเทศที่ริมฝั่งตะวันตกของแม่น้ำนาร์วา ซึ่งเป็นชายแดนเอสโตเนีย–รัสเซีย นาร์วาเป็นเมืองที่ใหญ่เป็นอันดับ 3 ของประเทศ (เป็นรองเพียงทาลลินน์ เมืองหลวง และตาร์ตู) โดยมีประชากร 53,360 คน (ณ ค.ศ. 2024)
นาร์วาเกือบถูกทำลายจนไม่เหลือซากในช่วงสงครามโลกครั้งที่สองเมื่อ ค.ศ. 1944 ในสมัยโซเวียตเมื่อ ค.ศ. 1944–1991 ผู้อยู่อาศัยดั้งเดิมไม่ได้รับอนุญาตให้กลับไป และมีการนำเข้าแรงงานต่างด้าวจากรัสเซียโซเวียตและพื้นที่อื่น ๆ ของอดีตสหภาพโซเวียต ประชากรของเมืองนาร์วา ซึ่งร้อยละ 65 เป็นชาวเอสโตเนียตามการสำรวจสำมะโนประชากรใน ค.ศ. 1934 แต่ในช่วงครึ่งหลังของคริสต์ศตวรรษที่ 20 ประชากรส่วนใหญ่ในนครนี้ไม่ใช่ชาวเอสโตเนีย ตามข้อมูลล่าสุด พลเมืองร้อยละ 46.7 เป็นพลเมืองเอสโตเนีย ร้อยละ 36.3 เป็นพลเมืองรัสเซีย ส่วนอีกร้อยละ 15.3 สัญชาติไม่ชัดเจน

**ประวัติ**

**การตั้งถิ่นฐานยุคแรก**
ผู้คนเข้าตั้งถิ่นฐานในพื้นที่นี้เมื่อสหัสวรรษที่ 5 ถึง 4 ก่อน ค.ศ. ตามที่ปรากฎหลักฐานทางโบราณคดีของวัฒนธรรมนาร์วาที่นำชื่อมาจากแม่น้ำนาร์วา แหล่งโบราณคดีที่นาร์วาโยอาโอรู (Narva Joaoru) ประกอบด้วยซากนิคมป้อมปราการที่เก่าแก่ที่สุดเท่าที่รู้จักในประเทศเอสโตเนีย ซึ่งมีอายุประมาณ 1,000 ปีก่อนคริสตกาล 

**สมัยกลาง**

**สมัยโซเวียต ค.ศ. 1944–1991**
เมื่อช่วงสิ้นเดือนกรกฎาคม ค.ศ. 1944 พื้นที่นาร์วาถูกทำลายไปร้อยละ 98  หลังสงคราม อาคารส่วนใหญ่สามารถบูรณะได้เนื่องจากยังคงมีกำแพงบ้านอยู่ แต่ในช่วงต้นคริสต์ทศวรรษ 1950 ทางการโซเวียตตัดสินใจรื้อซากปรักหักพังเพื่อสร้างพื้นที่สำหรับสร้างอาคารอพาร์ตเมนต์ ทำให้เหลืออาคารในเมืองเก่าเพียง 3 แห่งเท่านั้น รวมถึงศาลากลางแบบบาโรก
หลังสงคราม พลเมืองดั้งเดิมไม่ได้รับอนุญาตให้กลับมา และนำเข้าแรงงานที่พูดภาษารัสเซีย ซึ่งอพยพมาจากส่วนอื่น ๆ ของสหภาพโซเวียตเพื่อเพิ่มประชากรในเมือง ทำให้เมืองที่เคยมีประชากรร้อยละ 65 เป็นชาวเอสโตเนียตามสำมะโนใน ค.ศ. 1934 กลายเป็นเมืองที่ประชากรส่วนใหญ่ไม่ใช่ชาวเอสโตเนีย เหตุผลหลักคือแผนที่จะสร้างโรงงานแปรรูปยูเรเนียมลับในตัวเมือง ซึ่งจะเปลี่ยนให้นาร์วาเป็นเมืองปิด

**อ้างอิง**

**แหล่งข้อมูลอื่น**
  Visit Narva official city guide
หมวดหมู่:เมืองในประเทศเอสโตเนีย
ฟ็อกซ์คอนน์

ฟ็อกซ์คอนน์
ฟ็อกซ์คอนน์อินเตอร์เนชั่นแนลโฮลดิงส์ (Foxconn International Holdings Ltd.) เป็นบริษัทในเครือของ หองไห่พรีซีชันอินดัสทรี จำกัด (Hon Hai Precision Industry Co. Ltd.) บริษัทสัญชาติไต้หวันที่เป็นผู้ผลิตอุปกรณ์อิเล็กทรอนิกส์รายใหญ่ที่สุดในโลก และเป็นผู้ผลิตแผ่นวงจรพิมพ์รายใหญ่ และมีแผนการเข้าซื้อหน่วยธุรกิจการผลิตจอแอลซีดีของฮิตาชิในประเทศญี่ปุ่น
บริษัทหองไห่พรีซีชันอินดัสทรีก่อตั้งขึ้นในไต้หวันในปี พ.ศ. 2517 เดิมเป็นผู้ผลิตหัวต่ออุปกรณ์อิเล็กทรอนิกส์สำหรับเครื่องคอมพิวเตอร์ เช่นที่พบในเครื่องเล่นเกมอาตาริ โดยใช้เครื่องหมายการค้า "ฟ็อกซ์คอนน์"  บริษัทได้ตั้งฐานการผลิตในจีนแผ่นดินใหญ่ ที่เมืองเซินเจิ้นตั้งแต่ปี พ.ศ. 2531 ปัจจุบันโรงงานแห่งนี้เป็นโรงงานขนาดใหญ่ที่สุด มีคนงานระหว่าง 300,000 ถึง 450,000 คน ปัจจุบันมีโรงงานอยู่ในสาธารณรัฐประชาชนจีน สาธารณรัฐเช็ก สโลวาเกีย โปแลนด์ อินเดีย เม็กซิโก และบราซิล  โดยเป็นผู้ส่งออกรายใหญ่ที่สุดของจีน และรายใหญ่อันดับสองของสาธารณรัฐเช็ก
ฟ็อกซ์คอนน์ เป็นผู้รับช่วงผลิตไอโฟน ไอพอด ไอแพด ให้กับแอปเปิล เป็นผู้ผลิตแอมะซอน คินเดิลให้กับแอมะซอน.คอม
ในช่วงที่ผ่านมาชื่อของ Foxconn ผู้ผลิตอุปกรณ์อิเล็กทรอนิกส์รายใหญ่ของโลกจากไต้หวัน ถูกพูดถึงอย่างมากในวงการยานยนต์ หลังจากมีข่าวออกมาว่า พวกเขากำลังจะทำตลาดรถยนต์ไฟฟ้าและประกาศจับมือกับปตท. ตั้งโรงงานผลิตรถยนต์ไฟฟ้าในไทยภายในปี 2022
ล่าสุดสื่อยานยนต์จากต่างประเทศ ได้มีการเผยภาพหลุดของรถยนต์ไฟฟ้าจาก Foxconn ออกมา ซึ่งคาดว่าจะเป็นรถที่จะเปิดตัวอย่างเป็นทางการในเดือนตุลาคมนี้

**อ้างอิง**

**แหล่งข้อมูลอื่น**
 FOXCONN: Channel Business date=2019-02-24 
หมวดหมู่:บริษัทคอมพิวเตอร์
หมวดหมู่:บริษัทจดทะเบียนในตลาดหลักทรัพย์ฮ่องกง
หมวดหมู่:บริษัทจดทะเบียนในตลาดหลักทรัพย์ไต้หวัน
หมวดหมู่:บริษัทจดทะเบียนในตลาดหลักทรัพย์ลอนดอน
หมวดหมู่:บริษัทของไต้หวัน
หมวดหมู่:บริษัทที่ก่อตั้งในปี พ.ศ. 2517
หมวดหมู่:ผู้ผลิตโทรศัพท์มือถือ
หมวดหมู่:บริษัทจดทะเบียนในตลาดหลักทรัพย์ไต้หวัน

หมวดหมู่:บริษัทแบ่งตามตลาดหลักทรัพย์ที่จดทะเบียน
หมวดหมู่:บริษัทของไต้หวัน
ชาญ บัวบังศร

ร้อยโท ชาญ บัวบังศร หรือ ชาญชัย บัวบังศร (7 กุมภาพันธ์ พ.ศ. 2477 – 31 มีนาคม พ.ศ. 2555) ศิลปินแห่งชาติ สาขาศิลปะการแสดง

**ประวัติ**
ชาญชัย บัวบังศร เกิดเมื่อวันที่ 7 กุมภาพันธ์ พ.ศ. 2477 ที่จังหวัดพระนคร จบการศึกษาระดับมัธยมศึกษาปีที่ 6 จากโรงเรียนศรีบุณยานนท์ จังหวัดนนทบุรี 
เริ่มรับราชการเป็นทหารม้าอยู่ที่จังหวัดสระบุรี ต่อมาได้ลาออกจากราชการมาทำงานอยู่ในคณะละครเร่  ได้ศึกษาหาความรู้ทางด้านดนตรีจนสามารถเล่นเครื่องดนตรีได้หลายชนิด ได้แก่ แอคคอร์เดียน, เปียโน, กีตาร์, กีตาร์ฮาวาย และมีความสามารถทางด้านการประพันธ์และเรียบเรียงเพลง เป็นผู้สร้างประวัติศาสตร์ให้กับวงการเพลงลูกทุ่งและเพลงลูกกรุง โดยการนำแอคคอร์เดียนเข้ามาใช้ในเพลงลูกทุ่งเป็นคนแรกจนเป็นเอกลักษณ์ของเพลงลูกทุ่งที่ขาดไม่ได้ตราบจนปัจจุบัน อีกทั้งยังเป็นผู้นำสุดยอดนักร้องในแนวลูกกรุงและลูกทุ่งมาร้องคู่กัน เช่น สุเทพ วงศ์กำแหง และ ผ่องศรี วรนุช โดยมีเพลงที่ได้รับความนิยมและรู้จักเป็นอย่างดี คือ กระท่อมไพรวัลย์, โปรดเถิดดวงใจ, ฝนเดือนหก เป็นต้น  จนได้ชื่อว่าเป็นผู้ประพันธ์เพลงร้องคู่และเพลงร้องแก้ที่มากที่สุด ด้านชีวิตครอบครัว สมรสกับนางเอมอร บัวบังศร
ในปี พ.ศ. 2550 ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง เพลงลูกกรุง 

**ถึงแก่อนิจกรรม**
ต่อมา ร.ท.ชาญ บัวบังศร เข้ารับการรักษาตัวที่โรงพยาบาลพระนั่งเกล้า จังหวัดนนทบุรี ด้วยอาการเส้นเลือดในสมองตีบ และถึงแก่กรรมด้วยวัย 78 ปี ที่โรงพยาบาลฉะเชิงเทรา หลังจากการเข้ารับรักษาอาการเจ็บป่วยได้ 2 ปี ในวันที่ 31 มีนาคม พ.ศ. 2555

**เครื่องราชอิสริยาภรณ์**
 2551

**อ้างอิง**
2555
หมวดหมู่:บุคคลจากจังหวัดพระนคร
หมวดหมู่:บุคคลจากจังหวัดนนทบุรี‎‎
หมวดหมู่:ศิลปินแห่งชาติ
หมวดหมู่:ทหารบกชาวไทย
หมวดหมู่:นักแต่งเพลงลูกกรุง
หมวดหมู่:นักแต่งเพลงลูกทุ่ง
หมวดหมู่:นักดนตรีชาวไทย
หมวดหมู่:เสียชีวิตจากโรคหลอดเลือดสมอง
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ศิลปินแห่งชาติสาขาศิลปะการแสดง
หมวดหมู่:นักดนตรีจากจังหวัดนนทบุรี
ตเวียร์

พระราชวังในเมืองตเวียร์
ตเวียร์ (Тверь; Tver) เป็นเมืองศูนย์กลางการปกครองของแคว้นตเวียร์ ประเทศรัสเซีย มีประชากรราว 403,700 คน (ข้อมูลขั้นต้นใน ค.ศ. 2010) เมืองตเวียร์ตั้งอยู่ทางเหนือของกรุงมอสโก บน 2 ฝั่งแม่น้ำวอลกา บนเส้นทางรถไฟสายมอสโก-เซนต์ปีเตอส์เบิร์ก เป็นเมืองเก่าแก่ตั้งแต่คริสต์ศตวรรษที่ 12
เป็นส่วนหนึ่งของรัฐวลาดีมีร์ซุชดัลมาตั้งแต่ต้นคริสต์ศตวรรษที่ 13 และเป็นเมืองหลวงของรัฐตเวียร์ในตอนกลางคริสต์ศตวรรษที่ 13 จนใน ค.ศ. 1485 ถูกมอสโกยึดครอง ในสงครามโลกครั้งที่ 2 เยอรมนีเข้ายึดครองในช่วงสั้น ๆ ใน ค.ศ. 1941
หมวดหมู่:เมืองในประเทศรัสเซีย
หมวดหมู่:แคว้นตเวียร์
เกาเกา

ไฟล์:GaoGao02.jpeg|thumb|เกาเกาในสวนสัตว์ซานดิเอโก
เกาเกา (p=) เป็นหมีแพนด้ายักษ์ เพศผู้ในสวนสัตว์ซานดิเอโก (San Diego Zoo) 

**ประวัติ**
เกาเกาเกิดในป่าของประเทศจีนในประมาณปีพ.ศ. 2535 และจากนั้นถูกส่งตัวไปยัง Fengtongzhai Nature Reserve ในปีพ.ศ. 2536
ในปีพ.ศ. 2537 เกาเกาจะได้ถูกส่งตัวไปยังป่าแต่เนื่องจากความยุ่งยากวุ่นวาย มันจึงถูกส่งตัวไปยังศูนย์อนุรักษ์แพนด้าอู่หลง (Wolong Panda Conservation Center) ในปีพ.ศ. 2545 
เกาเกามาถึงสวนสัตว์ซานดิเอโก ในเดือนมกราคม พ.ศ. 2546 แทนที่ซือซือ เพื่อเป็นเพื่อนกับไป๋ยหวิน

**อ้างอิง**

**แหล่งข้อมูลอื่น**
  Gao Gao's San Diego Zoo Profile date=2013-12-03 -  San Diego Zoo Giant Panda Research Station
หมวดหมู่:แพนด้ายักษ์ที่มีชื่อเสียง
หมวดหมู่:บริษัทจดทะเบียนในตลาดหลักทรัพย์โตรอนโต

หมวดหมู่:บริษัทแบ่งตามตลาดหลักทรัพย์ที่จดทะเบียน
หมวดหมู่:บริษัทของแคนาดา
ปอลิสเซีย

ไฟล์:Ukraine-Polissya.png|300px|thumb|ที่ลุ่มชื้นแฉะปอลิสเซีย (สีเหลือง) บนแผนที่ของประเทศยูเครน
ปอลิสเซีย (Polissia; Polesie; Paliessie; Poles'ye) เป็นที่ลุ่มชื้นแฉะขนาดใหญ่ มีพรรณไม้ขึ้นหนาแน่น พื้นที่ส่วนใหญ่ไม่มีประชากรอยู่อาศัย อยู่ทางตะวันตกเฉียงเหนือของประเทศยูเครนและทางตอนใต้ของประเทศเบลารุส บนสองฝั่งแม่น้ำปรือปิยัจ มีความยาวจากทางเหนือไปใต้ราว 225 กิโลเมตร และจากตะวันตกไปตะวันออกราว 485 กิโลเมตร รู้จักในอีกชื่อว่า ที่ลุ่มชื้นแฉะปรือปิยัจ (Pripyat Marshes) ตามชื่อแม่น้ำ หรือ ที่ลุ่มชื้นแฉะปินสก์ (Pinsk Marshes) ตามชื่อเมืองปินสก์ในเบลารุส
โครงการสูบน้ำออกจากที่ลุ่มตั้งแต่ทศวรรษ 1870 ทำให้มีพื้นที่เพื่อการเกษตรเพิ่มขึ้น เคยเป็นเส้นเขตแดนธรรมชาติระหว่างโปแลนด์กับสหภาพโซเวียต ซึ่งมีผลต่อการวางยุทธศาสตร์ในการเดินทัพและการอพยพประชากรนานหลายศตวรรษ
หมวดหมู่:ภูมิภาคทางประวัติศาสตร์ของประเทศโปแลนด์
หมวดหมู่:ภูมิภาคทางประวัติศาสตร์ของประเทศยูเครน
หมวดหมู่:ภูมิภาคในประวัติศาสตร์ของประเทศเบลารุส
หมวดหมู่:ภูมิภาคที่ถูกแบ่งแยก
หมวดหมู่:เขตแดนเบลารุส–ยูเครน
แม่น้ำปรือปิยัจ

แม่น้ำปรือปิยัจที่มาซือร์ ประเทซเบลารุส
แม่น้ำปรือปิยัจที่ปอลิสเซีย
แผนที่แม่น้ำปรือปิยัจอีกแบบ
แม่น้ำปรือปิยัจ (При́п'ять; Пры́пяць; Prypeć; Припять) เป็นแม่น้ำในยุโรปตะวันออก มีความยาวราว abbr=off ไหลไปทางตะวันออกผ่านประเทศยูเครน เบลารุส และกลับมายูเครนอีกครั้ง ไหลลงสู่แม่น้ำนีเปอร์

**อ้างอิง**
  Припять, Great Soviet Encyclopedia- Pripyat // Dictionary of Contemporary Geographical Names / Rus. geogr. oh Moscow center; By common. Ed. acad. V. M. Kotlyakova. Institute of Geography, Russian Academy of Sciences. - Yekaterinburg: U-Factorium, 2006.- Joint River Management Program. Final Report: River Pripyat Basin (February 2004)

**แหล่งข้อมูลอื่น**
  Pripyat: Radioactive pollution, 2003
ปรือปิยัจ
ปรือปิยัจ
สไกรอส

สไกรอส (langx|el|Σκύρος|label=กรีกสมัยใหม่, pron; Σκῦρος, link=yes) เป็นเกาะใต้สุดในกลุ่มเกาะสปอระดีส ทางตอนกลางค่อนไปทางเหนือของทะเลอีเจียน ประเทศกรีซ เป็นเกาะใหญ่ที่สุดในหมู่เกาะ มีพื้นที่ 209 ตร.กม. และมีประชากรราว 3,000 คน (ค.ศ. 2003) ตามตำนานกรีก เกาะนี้เป็นสถานที่ซึ่งนักรบอะคิลลีสใช้หลบภัยและพระเจ้าเชซุสแห่งเอเธนส์ถูกปลงพระชนม์ ชาวเอเธนส์ได้ครอบครองเกาะนี้เมื่อประมาณ 475 ปีก่อนคริสต์ศักราช

**เทศบาล**
เทศบาลสไกรอสตั้งอยู่ในหน่วยภูมิภาค Euboea นอกจากตัวเกาะแล้ว เขตเทศบาลยังมีเกาะขนาดเล็ก Skyropoula ที่มีผู้อาศัย และกลุ่มเกาะขนาดเล็กกว่าที่ไม่มีผู้อาศัยอยู่ เทศบาลนี้มีพื้นที่ทั้งหมด abbr=out

**ประชากร**

**อ้างอิง**
 Sporades at the official website of the Greek National Tourism Organisation- The official website of the Skyros Shipping Company

**แหล่งข้อมูลอื่น**
Skyros
*Skyros
หมวดหมู่:เกาะในประเทศกรีซ
เมษายน พ.ศ. 2554

เมษายน พ.ศ. 2554 เป็นเดือนที่ 4 ของปี พ.ศ. 2554 วันแรกของเดือนเป็นวันศุกร์ วันสุดท้ายของเดือนเป็นวันเสาร์

**สถานีย่อย:เหตุการณ์ปัจจุบัน**
หมวดหมู่:เมษายน
*2554-04
สปอระดีส

หมู่เกาะสปอระดีส (Βόρειες Σποράδες; Sporades) เป็นหมู่เกาะนอกชายฝั่งตะวันออกของประเทศกรีซ ทางตะวันออกเฉียงเหนือของเกาะยูบีอา ในทะเลอีเจียน ประกอบด้วยเกาะ 24 เกาะ เป็นเกาะที่ไม่มีคนอาศัยอย่างถาวร 4 เกาะ คือเกาะอโลนิสซอส เกาะสเกียทอส เกาะสโกเพลอส และเกาะสไกรอส

**อ้างอิง**
หมวดหมู่:เกาะในประเทศกรีซ
หมวดหมู่:หมู่เกาะอีเจียน
ระบบเวลาจริง

ระบบเวลาจริง ในทางวิทยาการคอมพิวเตอร์ หมายถึง การศึกษาเกี่ยวกับระบบฮาร์ดแวร์และซอฟต์แวร์ที่มีเงื่อนไขด้าน "เวลาจริง" เข้ามาเกี่ยวข้อง โปรแกรมในระบบเวลาจริงจะต้องประมวลผลภายในระยะเวลาที่กำหนดไว้อย่างชัดเจน ขณะที่ระบบที่ไม่ใช่ระบบเวลาจริงจะไม่มีเรื่องเส้นตายเข้ามาเกี่ยวข้อง สำหรับซอฟต์แวร์ระบบเวลาจริงนั้นจำเป็นจะต้องใช้ระบบปฏิบัติการเวลาจริง และโปรแกรมภาษาแบบซิงโครนัส เพื่อจะได้มีเฟรมเวิร์คให้สามารถพัฒนาซอฟต์แวร์ระบบเวลาจริงได้
อาจมองได้ว่า ระบบเวลาจริง คือระบบที่แอปพลิเคชันทำงานภายใต้เงื่อนไขวิกฤตของภารกิจ ตัวอย่างของระบบเวลาจริง เช่น เบรกแบบไม่ล็อก โดนเงื่อนไขด้านเวลาจริงของระบบนี้คือ ระบบจะต้องปล่อยเบรกเพื่อป้องกันไม่ให้ล้อเกิดการล็อกและต้องอยู่ในเวลาที่กำหนดด้วย อาจกล่าวได้ว่า ระบบเวลาจริงจะทำงานล้มเหลว หากว่าไม่สามารถทำงานที่ได้รับมอบหมายได้ทันเส้นตาย ดังนั้น ในระบบเวลาจริงนั้น เส้นตายมีความสำคัญมาก โดยไม่สนใจว่าระบบจะมีโหลดมากน้อยเพียงใด
หมวดหมู่:ระบบฝังตัว
เกาะยูบีอา

ยูบีอา หรือ เอเวีย (Euboea; Εύβοια, เอว-บอย-อา) เป็นเกาะที่มีขนาดใหญ่ที่สุดเป็นอันดับสองในกรีซ (เป็นรองเพียงแค่เกาะครีต) มีช่องแคบเล็กๆ ชื่อ ช่องแคบยูริปัส (Euripus) กั้นอยู่ระหว่างเกาะยูบีอากับแผ่นดินใหญ่ของกรีซ ตัวเกาะยาวประมาณ km และส่วนกว้างที่สุดมีระยะทาง km สภาพภูมิประเทศของเกาะเป็นแนวเขายาว พาดจากตะวันตกเฉียงเหนือไปตะวัออกเฉียงใต้ อันเป็นส่วนหนึ่งของแนวเขาที่เริ่มต้นจากทิศตะวันของเทสซาลี แล้วลงใต้ต่อเนื่องไปจนถึงเกาะอานดรอส (Andros), ตินอส (Tinos) และ มิโคนอส (Mykonos) เกาะยูบีอามียอดเขาที่สูงที่สุดคือ ยอดเขาดิรฟี (Dirfi) ที่ความสูง m ปัจจุบันเกาะยูบีอาเป็นส่วนหนึ่งของเขตปกครองยูบีอา ซึ่งรวมไปถึงเกาะสไกรอส และพื้นที่ส่วนหนึ่งของกรีซแผ่นดินใหญ่ 
ชื่อ ยูบีอา (Euboea) มาจากคำสมาสกรีกว่า εὖ แปลว่า ดีงาม, สูงส่ง และ βοῦς แปลว่า วัว

**เรื่องตามตำนานปรัมปรา**
ตำนานของเกาะส่วนหนึ่งมีที่มาจากการปะทุของภูเขาไปบนเกาะ ซึ่งถูกโยงไปถึงการต่อสู้ระหว่างไทแทน และอสูรดึกดำบรรพ์ ก่อนที่จะมีเทพโอลิมปัส โดยเฉพาะตามเค้าโครงเรื่องของ ไททาโนมาเคีย (มหาสงครามของเหล่าไทแทน) อันเล่าถึงการต่อสู้กันระหว่างพวกไทแทน และเฮคาตอนคีร์ (Hecatonchires - "อสูรร้อยมือ")

**ประวัติศาสตร์**
ในยุคโบราณเกาะยูบีอาได้รับการพาดพิงถึง ผ่านสองเมืองสำคัญบนเกาะ คือ แคลซิส กับ อีรีเทรีย (Eretria) ซึ่งโฮเมอร์ได้อ้างถึงในบัญชีรายชื่อเรือ หรือเนื้อหาในเล่มที่ 2 ของมหากาพย์อีเลียด ทั้งสองเมืองได้รับการตั้งรกรากโดยชาวไอโอเนียจากแอตติกา และต่อมาก็ขยายอาณานิคมต่อไปใน แมกนากรีเชีย และซิซิลี เช่น เรจิอัม และ คูไม (Cumae) จนไปถึงชายฝั่งของมาเกโดเนีย อาณานิคมเหล่านี้เปิดเส้นทางการค้าให้แก่กรีซ และมีบทบาทสำคัญในการขยายอารยธรรมตะวันตก เช่น การใช้หน่วยชั่งตวงวัดของยูบีอาตามเมืองของชาวไอโอเนีย โดยเฉพาะอย่างยิ่งในเอเธนส์ จนกระทั่งสิ้นศตวรรษที่ 7 ก่อนค.ศ.
เมืองแคลซิส และอีรีเทรียเป็นเมืองคู่แข่งที่มีอำนาจสูสีกัน แต่เมื่อคราวอาณาจักรเปอร์เซียยกทัพมารุกรานกรีซครั้งแรก หลังจากยุทธการที่เทอร์มอพิลี และยุทธนาวีที่อาร์เตมิเซียม ทัพของเปอร์เซียก็สามารถเข้ายึดเอเธนส์ ยูบีอา และบีโอเชียไว้ได้
หมวดหมู่:เกาะในประเทศกรีซ
หมวดหมู่:เกาะในทะเลอีเจียน
หมวดหมู่:จังหวัดของประเทศกรีซ
หมวดหมู่:หมู่เกาะอีเจียน
เทพ โชตินุชิต

เทพ โชตินุชิต เป็นอดีตนักการเมือง นักกฎหมาย และทนายความชาวไทย เคยดำรงตำแหน่งสมาชิกสภาผู้แทนราษฎรจังหวัดศรีสะเกษ รัฐมนตรีช่วยว่าการกระทรวงพาณิชย์ และรัฐมนตรีที่ไม่ประจำกระทรวง และเป็นหัวหน้าพรรคการเมือง 2 พรรค คือ พรรคเศรษฐกร (พ.ศ. 2498 - พ.ศ. 2501) และพรรคแนวร่วม-เศรษฐกร (พ.ศ. 2511 - พ.ศ. 2514)

**ประวัติ**
เทพ โชตินุชิต เกิดเมื่อวันที่ 27 มกราคม พ.ศ. 2450 ที่ ตำบลบ่อพลับ อำเภอเมืองนครปฐม จังหวัดนครปฐม คุณพ่อคือขุนสุภมาตรา (เทียบ โชตินุชิต) มีคุณแม่คือ นางศุภมาตรา (แว่นแก้ว) เป็นลูกคนที่ 4 จากทั้งหมด 8 คน

**การศึกษา**
เมื่อเริ่มโตขึ้นนาย เทพได้เข้าศึกษาต่อในโรงเรียนพระปฐมวิทยาลัย จนจบชั้นมัธยมศึกษาปีที่ 6 เมื่ออายุ 15 ปี จากนั้นได้เข้าศึกษาต่อที่ ธรรมศาสตรบัณฑิตจาก มหาวิทยาลัยธรรมศาสตร์และการเมือง และเนติบัณฑิตไทย (น.บ.ท.)

**อาชีพก่อนทำงานการเมือง**
เมื่อ พ.ศ. 2475 ประกอบอาชีพทนายความและผู้พิพากษาก่อนที่จะได้สมรสกับสนอง โชตินุชิต ที่จังหวัดสมุทรสาคร ก่อนที่จะไปเป็นผู้พิพากษาฝึกหัดที่จังหวัดขุขันธ์

**อาชีพส.ส.**
และได้ลาออกมาสมัครสมาชิกสภาผู้แทนราษฎร (ส.ส.) ที่จังหวัดศรีสะเกษ เมื่อ พ.ศ. 2480 นับเป็น ส.ส. คนแรกของจังหวัดศรีสะเกษ ที่มาจากการเลือกตั้งโดยตรง และได้รับการเลือกตั้งต่อมาอีก 3 สมัย
เมื่อเกิดการยุบสภาได้กลับไปเป็นผู้พิพากษาอีกครั้งที่จังหวัดนครพนม ต่อมาในปี พ.ศ. 2490 ได้สมันคร ส.ส. ศรีษะเกษ ในนามพรรคประชาธิปัตย์ แต่แพ้เพียงแค่ 2 คะแนนใน พ.ศ. 2492 เป็นรัฐมนตรีลอย และเป็นรัฐมนตรีช่วยว่าการกระทรวงพาณิชย์ เมื่อ พ.ศ. 2493 เคยเป็นเลขาธิการพรรคประชาธิปัตย์ ระหว่างปี พ.ศ. 2491 - พ.ศ. 2492 นับเป็นเลขาธิการพรรคคนที่ 2 ต่อจากหม่อมราชวงศ์คึกฤทธิ์ ปราโมช
นอกจากแล้วยังเป็นสมาชิกสภาร่างรัฐธรรมนูญ พ.ศ. 2491 เคยก่อตั้งพรรคการเมืองขึ้นมา คือ พรรคเศรษฐกร และพรรคแนวร่วม-เศรษฐกร แต่ไม่ประสบความสำเร็จมากนัก ต่อมาได้รับคำเชิญไปเยือนประเทศจีน หลังจากที่กลับมาได้ถูกจบในข้อหาคอมมิวนิสต์ เมื่อ พ.ศ. 2500 ได้มีการออก พ.ร.บ. นิรโทษกรรม จึงสามารถออกจากคุกได้ เมื่อเกิดการเลือกตั้ง ใน เดือนกุมพาพันธ์ พ.ศ. 2500 จนได้รับชัยชนะ และครังที่ 2 ในเดือนธันวาคม พ.ศ. 2500 อีกด้วย
เทพ โชตินุชิต ได้ชื่อว่าเป็นนักการเมืองที่เป็นนักกฎหมายที่ต่อสู้เพื่อความยุติธรรมให้แก่สังคมมาโดยตลอด  เคยถูกจับและเคยช่วยเหลือหลายบุคคลมาแล้ว อาทิ ทองใบ ทองเปาด์ ซึ่งก่อนจะเกิดเหตุการณ์ 14 ตุลาคม ในปี พ.ศ. 2516 ไม่นาน เทพ โชตินุชิต ได้ร่วมกับสมาชิกพรรคประชาธิปัตย์อีก 3 คน คือ พิชัย รัตตกุล ดำรง ลัทธพิพัฒน์ และชวลิต อภัยวงศ์ ลงชื่อคัดค้านการดำรงตำแหน่งนายกรัฐมนตรีของจอมพลถนอม กิตติขจร ที่มหาวิทยาลัยธรรมศาสตร์ ซึ่งมีผู้มาลงชื่อทั้งหมด 100 คนด้วย

**อนิจกรรม**
เทพ โชตินุชิต ถึงแก่กรรม เมื่อวันที่ 7 เมษายน พ.ศ. 2517 ที่โรงพยาบาลรามาธิบดี สิริอายุได้ 67 ปี จากโรคตับแข็ง

**เครื่องราชอิสริยาภรณ์**

**อ้างอิง**
อนุสรณ์งานศพ เทพ โชตินุชิต
หมวดหมู่:บุคคลจากอำเภอกำแพงแสน
หมวดหมู่:นักกฎหมายชาวไทย
หมวดหมู่:ทนายความชาวไทย
หมวดหมู่:ผู้พิพากษาไทย
หมวดหมู่:ข้าราชการฝ่ายตุลาการชาวไทย
หมวดหมู่:วิสามัญสมาชิกเนติบัณฑิตยสภา
หมวดหมู่:นักการเมืองจากจังหวัดนครปฐม
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:สมาชิกสภาร่างรัฐธรรมนูญไทย
หมวดหมู่:นักการเมืองพรรคประชาธิปัตย์
หมวดหมู่:พรรคเศรษฐกร
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:หัวหน้าพรรคการเมืองในประเทศไทย
หมวดหมู่:บุคคลในประวัติศาสตร์ไทย พ.ศ. 2475–2516
แผ่นดินไหวในเกาะชวา พ.ศ. 2554

แผ่นดินไหวในเกาะชวา พ.ศ. 2554 เป็นแผ่นดินไหวความรุนแรง 6.8 โมเมนต์แมกนิจูดซึ่งเกิดขึ้นเมื่อเวลา 20:06 UTC ของวันที่ 3 เมษายน โดยมีจุดศูนย์กลางอยู่ห่างจากเกาะคริสต์มาสไปทางตะวันออกเฉียงเหนือ 241 กิโลเมตร และอยู่ห่างจากกรุงจาการ์ตา ประเทศอินโดนีเซีย ไปทางตะวันออกเฉียงใต้ 412 กิโลเมตร มีรายงานว่าแรงสั่นสะเทือนสามารถรู้สึกได้ในประเทศเพื่อนบ้านบางประเทศ ในสิงคโปร์ มีรายงานว่าแผ่นดินไหวความรุนแรงระหว่าง 3-3.9 แมกนิจูดสามารถรู้สึกได้
หลังเหตุการณ์แผ่นดินไหว มีรายงานว่ามีผู้เสียชีวิตหนึ่งราย ถึงแม้ว่าจะมีรายงานความเสียหายที่เกิดขึ้นเพียงเล็กน้อย แผ่นดินไหวดังกล่าวตามมาด้วยแรงสั่นสะเทือนอีกสองครั้ง ครั้งแรก มีความรุนแรง 6.0 แมกนิจูด ซึ่งเกิดขึ้นใกล้กับเกาะตาเลาด์ เมื่อวันที่ 5 เมษายน และอีกครั้งหนึ่ง ความรุนแรง 6.1 แมกนิจูด ซึ่งเกิดขึ้นเมื่อวันที่ 6 เมษายน

**อ้างอิง**
ชวา 2554
ชวา 2554